تورکیه تورکجه‌سی

تۆرکیه تۆرکجه‌سی یوخسا مودرن تۆرکجه یا دا استانبول تۆرکجه‌سی و یا آنادولو تورکجه‌سی (تۆرکیه تۆرکجه‌سینده: Türkçe) - تۆرک دیللریندن بیری‌دیر. بۇ دیل تورکیه، قوزئی قیبریس تورک جومهوریتی، قیبریس جومهوریتی، آلمان، بولغاریستان، مقدونیه، کوزووو، رومانی و بیر نئچه باشقا اؤلکه‌لرده، دانیشیلماقدادیر.

بو دیل، تورک دیللرینین اوغوز، باتی شاخه‌سی‌نین اوغوز قوروپوندادیر. باشقا آدلاری، تورکیه تورکجه‌سی یا ایستانبول تورکجه‌سی‌دیر. آنجاق بۇ آدلار ساده‌جه آذربایجان و ایران‌دا، اونو آذربایجان تورکجه‌سیندن آییرماق اۆچون ایشلنیر، و دونیانین هریئرینده ساده‌جه تورکجه آدلاندیریلیر.

 تاریخ 
آنادولو تورکجه‌سی، عصرلر بویو، آدی عثمانلی تورکجه‌سی و عرب خطی ایله یازیلماق‌دا ایمیش. آنجاق آتاتورک زامانیندا، خط ریفورمو آپاریلاندان سوْنرا، لاتین خطینه چئویریلدی و بیر سیرا باشقا فرقلندیرمک‌دن سوْنرا عثمانلی تورکجه‌سینین یئرینی توتوب و تورکیه تورکجه‌سی یوخسا مودرن تورکجه آدلاندیریلدی.

 خط 
آنادولو تورکجه‌سی، ایندیکی زاماندا لاتین کؤکلو خط ایله یازیلماقدادیر. بۇ خط، آذربایجان تورکجه‌سینین لاتین کؤکلو خطی کیمیدیر، آنجاق ə، q و x حرفلری اوندا یوخدور و K، G و Ğ حرفلرینین ده تلفوظلری بیر آز فرق ائدیر.

آنادولو تورکجه‌سینین الیفباسی:

Aa, Bb, Cc, Çç, Dd, Ee, Ff, Gg, Ğğ, Hh, Iı, İi, Jj, Kk, Ll, Mm, Nn, Oo, Öö, Pp, Rr, Ss, Şş, Tt, Uu, Üü, Vv, Yy, Zz

بو ۲۹ حرفین، ۸ حرفی سسلی‌دیر (A, E, I, İ, O, Ö, U, Ü) و قالانی سس‌سیزدیر.

 یابانچی دیللرله ائتکیلشمه‌سی 
۲۰۰۵ده TDK طرفیندن تثبیت اولان ۱۰۴۴۸۱ سوزجوکدن ۱۴% یابانچی اولاراق، قالانی تۆرکجه کؤکنلی‌دیر.


 قایناقلار 

بؤلمه:تورکیه تورکجه‌سی
بؤلمه:تورک دیللری
بؤلمه:التصاقی دیللر
بؤلمه:آذربایجان دیللری
بؤلمه:بولغاریستان دیللری
بؤلمه:قیبریس دیللری
بؤلمه:آلمان دیللری
Category:Limbile vorbite în Kosovo
بؤلمه:روسیه دیللری
بؤلمه:قوزئی مقدونیه دیللری
Category:Limbile vorbite în Turcia
Category:Subject–object–verb languages
Category:Vowel-harmony languages